Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7481. Il-EUR-Lex hu l-aċċess fuq l-Internet għal-liġi Ewropea. Il-Kunsill tal-Unjoni Ewropea ddeċieda li l-persuni, l-entitajiet u l-korpi li jidhru fl-Annessi msemmija hawn fuq għandhom jibqgħu jiġu inklużi fil-lista ta' persuni, entitajiet u korpi soġġetti għall-miżuri restrittivi previsti fid-Deċiżjoni 2011/101/PESK u fir-Regolament (KE) Nru 314/2004. Qiegħda tinġibed l-attenzjoni tal-persuni, l-entitajiet u l-korpi kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fl-Anness II għar-Regolament (KE) Nru 314/2004 sabiex tinkiseb awtorizzazzjoni biex jintużaw fondi ffriżati għal ħtiġijiet bażiċi jew ħlasijiet speċifiċi (ara l-Artikolu 7 tar-Regolament). Il-persuni, l-entitajiet u l-korpi kkonċernati jistgħu jippreżentaw talba lill-Kunsill, flimkien ma' dokumentazzjoni ta' sostenn, sabiex id-deċiżjoni li huma jiġu inklużi fil-lista msemmija hawn fuq terġa' tiġi kkunsidrata. Din it-talba għandha tintbagħat fl-indirizz li ġej: Qiegħda tinġibed ukoll l-attenzjoni tal-persuni, l-entitajiet u l-korpi kkonċernati dwar il-possibbiltà li d-Deċiżjoni tal-Kunsill tiġi kkontestata quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (KE) Nru 314/2004. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulati f'dak ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-Dikjarazzjoni tar-Raġunijiet u kull data oħra marbuta ma' dan. Id-data personali miġbura tista' tiġi kondiviża skont kif meħtieġ mas-Servizz Ewropew għall-Azzjoni Esterna u l-Kummissjoni. Data personali tinżamm għal ħames snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. "It-terminu 'penali serja' jfisser penali għar-reati relatati mat-taxxa kollha stabbiliti fl-Att Ġenerali tat-Taxxa u liġijiet fiskali speċjali, u penali għal reati ekonomiċi stabbiliti fil-Kodiċi Kriminali." "L-Irlanda tikkunsidra bħala 'penali serji' dawk fejn qed isiru, jew ikunu saru proċedimenti kriminali, fil-każ partikolari meta jkun hemm suspett dwar l-evażjoni serja tat-taxxa." L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7461 — AMDS Italia/CLN/JV, fl-indirizz li ġej: L-Awstrija Klassi 1.3. Ġobon Dan il-prodott huwa tip ta' ġobon iebes magħmul mill-ħalib frisk tal-baqar u ġieli tal-mogħoż (sa massimu ta' 10 %), u jkollu mill-inqas 45 % xaħam ta' fil-materja niexfa, mhux aktar minn 40 % ilma u mill-inqas 60 % materja niexfa. Dan il-ġobon ikollu forma ta' ħobża tonda u jkun jiżen bejn 0,5 u 35 kilogramm. Huwa jkollu qoxra naturali niexfa u magħluqa ta' lewn isfar dehbi. Minn ġewwa, l-ġobon ikun safrani u jkun maħdum sew u jkollu xi ftit toqob uniformi u tondi. Meta jkun maħsub biex jiġi kkummerċjalizzat, dan il-ġobon irid jgħaddi minn proċess ta' maturazzjoni ta' mill-inqas seba' ġimgħat. F'każ li l-azjendi tal-produzzjoni tal-ġobon li jinsabu fl-Alpi, sewwasew fil-parti msejħa "Gailtaler Almen", imsejħin "Almsennerein", ikunu jeħtieġu b'mod partikulari dan it-tip ta' ġobon għal raġunijiet gastronomiċi, jista' jkun hemm proċess iqsar ta' maturazzjoni, li, madankollu, irid ikun ta' mill-inqas ħames ġimgħat. F'każ li l-ġobon tat-tip "Gailtaler Almkäse" jkun se jiġi ppakkjat f'pakketti li minnhom titneħħa l-arja kollha, il-proċess ta' maturazzjoni tiegħu irid ikun ta' mill-inqas 75 jum. Dan il-prodott isir mill-ħalib tal-bhejjem li jirgħu fl-Alpi, sewwasew fil-parti msejħa "Gailtaler Almen", u għalih ma jistax jintuża l-ħalib miksub minn bhejjem imrobbijin fil-wied. Mal-ħalib jistgħu jiżdiedu biss it-tames naturali u l-aċidu lattiku biex isir il-ġobon. Sabiex tiġi żgurata l-kwalità ta' dan il-prodott b'mod sostenibbli, huwa jiġi mmanifatturat skont il-protokoll imsejjaħ "Gailtaler Almprotokoll", li jagħti linji gwida dwar il-ġestjoni tal-imriegħi fl-Alpi, it-trobbija tal-bhejjem, it-taħlib, il-proċess ta' maturazzjoni tal-ħalib u l-produzzjoni tal-ġobon. Il-ħalib irid jiġi pproċessat fl-Alpi, sewwasew fil-parti msejħa "Gailtaler Almen". Il-ġobon jiġi identifikat billi fuq il-qoxra tiegħu jitwaħħlu folji żgħar tal-kaseina u tikketti uniformi li jkun fihom rappreżentazzjoni grafika tal-prodott u l-kliem "Gailtaler Almkäse — geschützte Ursprungsbezeichnung" ("Il-ġobon tat-tip 'Gailtaler Almkäse' — denominazzjoni protetta tal-oriġini"). Iż-żona tal-produzzjoni tinsab mal-ġnub tal-muntanji li jinsabu fit-Tramuntana u n-Nofsinhar tan-naħa ta' fuq tal-Wied ta' Gail u hija magħmula mill-muniċipalitajiet amministrattivi ta' Kötschach-Mauthen, Dellach, Kirchbach, Hermagor, Gitschtal, Weißensee, St. Stefan im Gailtal, Feistritz an der Gail u Hohenthurn, flimkien mar-reġjuni muntanjużi tal-Alpi Karniċi ċentrali u tal-Lvant u partijiet mir-reġjuni muntanjużi tal-Alpi Karniċi tal-Punent, kif ukoll il-filliera ta' muntanji ta' Reißkofel u l-Alpi ċentrali tal-Wied ta' Gail. F'din iż-żona tagħmel ħafna xita u x-xemx tidher għal ħafna sigħat. L-imriegħi tal-Alpi jinsabu iktar 'l isfel mill-Alpi Ċentrali u b'hekk igawdu minn klima favorevoli li twassal għal perjodu itwal ta' veġetazzjoni fihom. Barra minn hekk, f'din iż-żona nsibu diversi tipi ta' ħamrija u l-kundizzjonijiet tal-veġetazzjoni fil-postijiet differenti jvarjaw ħafna. B'hekk fiha nsibu mriegħi mogħnija b'diversi tipi ta' ħaxix, fosthom ħafna ħxejjex aromatiċi u legumi. Hemm dokumenti li jmorru lura għas-seklu 14 li juru li f'din iż-żona tal-Alpi kien jiġi prodott il-ġobon. Dan it-tip ta' ġobon għandu togħma li tingħaraf tal-ħalib pur tal-Alpi. Fl-imriegħi tal-Alpi li huma mogħnija b'diversi tipi ta' ħaxix, il-bhejjem isibu għalf varjat minħabba l-kundizzjonijiet klimatiċi u l-ġeoloġija ta' dan ir-reġjun. Dan iwassal għall-aqwa kundizzjonijiet biex dawn il-bhejjem jagħtu ħalib ta' kwalità tajba ferm li huwa adattat b'mod speċjali għall-produzzjoni tal-ġobon, meta mqabbel mal-ħalib miksub minn bhejjem imrobbijin fil-wied. Minbarra dawn il-kundizzjonijiet naturali, xogħol il-bdiewa ta' din iż-żona, li ilhom jieħdu ħsieb il-pajsaġġ ta' dan ir-reġjun għal sekli twal, ukoll huwa raġuni oħra daqstantieħor importanti għall-kundizzjonijiet eċċellenti li hemm illum il-ġurnata għall-industrija tal-ħalib tal-Alpi fiż-żona ġeografika ddefinita. Barra minn hekk, l-irġiel u n-nisa ta' din iż-żona tal-Alpi li jaħdmu fl-imħaleb għandhom għarfien tekniku partikulari miksub mill-esperjenza tal-ġenerazzjonijiet ta' ħaddiema ta' qabilhom. L-għarfien tagħhom tal-aqwa mriegħi skont l-istaġun, kif ukoll tal-impatt tat-temperatura ta' barra u tal-kundizzjonijiet tat-temp fuq il-proċess tal-produzzjoni tal-ġobon jiżguraw li jinkiseb prodott tipiku tar-reġjun ta' kwalità tajba ħafna. L-Awstrija Klassi 1.6. Frott, ħaxix u ċereali, friski jew ipproċessati Il-"Waldviertler Graumohn" hija waħda mill-ftit speċijiet ta' xaħxieħa b'kapsula taż-żerriegħa li meta ssir tinfetaħ, u b'hekk tippermetti li ż-żerriegħa tinħasad mingħajr ma tinqered il-kapsula. Lottijiet individwali jinħażnu u jiġu pproċessati separatament, u b'hekk il-produttur ikun jista' jiġi identifikat f'kull ħin. Il-kummerċjalizzazzjoni ma ssirx direttament mill-bidwi iżda mid-distributuri. Ladarba tasal għand id-distributur, kull lott individwali jiġi ttikkettat bin-numru tal-produttur (jew in-numru tal-lott), biex dan ikun jista' jiġi identifikat f'kull ħin. Il-Waldviertel (il-Kwartier tal-Foresta) jagħmel parti mill-provinċja Awstrijaka tal-Awstrija t'Isfel. Il-"Waldviertler Graumohn" tiġi prodotta fid-distretti ta' Zwettl, Gmünd, Waidhofen/Thaya, Horn, Krems/Land (fit-Tramuntana tad-Danubju) u Melk (fit-Tramuntana tad-Danubju). Iż-żona ġeografika hija kkaratterizzata minn raba' ħawli, b'varjazzjoni konsiderevoli fit-temperaturi bejn il-ġurnata u l-lejl u kundizzjonijiet tat-temp xotti waqt żmien il-ħsad. Iż-żerriegħa tal-peprin griża ilha tiġi prodotta tradizzjonalment fiż-żona definita mis-seklu 13. It-tkabbir tax-xaħxieħa jirrikjedi attenzjoni kbira u preparazzjoni tal-ħamrija bħalma jsir fil-ġonna. L-għarfien lokali wassal għall-iżvilupp ta' tagħmir speċjali għall-ħsad tal-"Waldviertler Graumohn" li minħabba l-qoxra rqiqa taż-żerriegħa u l-kontenut għoli ta' żejt, tista' titgħaffeġ u tiddikomponi jekk tinħasad bl-użu ta' magna tal-ħsad u d-dris konvenzjonali. Iż-żerriegħa li hija griża, hija kemxejn kbira meta mqabbla ma' żerriegħa oħra tax-xaħxieħa, u għandha biss qoxra rqiqa. Għandha kontenut ta' żejt 2-3 % ogħla minn dik tal-varjetajiet tax-xaħxieħa blu u kontenut ta' aċidu xaħmi mhux saturat għoli. Għandha togħma distinta u intensa. Meta mqabbla ma' speċijiet oħra ta' xaħxieħa, il-"Waldviertler Graumohn" għandha weraq aktar morbidi, bit-trufijiet bis-snien u mdendlin. Minħabba dawn il-karatteristiċi speċjali, il-"Waldviertler Graumohn" tista' tgawdi aktar mill-benefiċċji tan-nida li tifforma riżultat tad-differenza kbira fit-temperaturi bejn il-ġurnata u l-lejl fil-Waldviertler, u b'hekk tikber b'saħħitha. Id-differenza fit-temperaturi lokali għandha wkoll effett partikolari fuq il-formazzjoni taż-żerriegħa, li tinxtorob meta tkun kiesħa u tespandi meta tisħon. Dan il-moviment jipproduċi togħma distinta u intensa. Ir-raba' ħawli fil-Waldviertel ifisser li x-xaħxieħ jikber bil-mod, u b'hekk tiżdied il-kwalità u l-kwantità taż-żejt tax-xaħxieħa prodott. Il-kundizzjonijiet tat-temp xott waqt il-ħsad għandu effett kruċjali fuq il-kwalità tax-xaħxieħa u tal-kapsula. It-tkabbir tax-xaħxieħa għandu rwol ekonomiku importanti ħafna fis-settur agrikolu tal-Waldviertel, li fil-parti l-kbira huwa kkaratterizzat minn azjendi żgħar. L-impatt tiegħu fuq ir-raba' qed isir aktar importanti, speċjalment għat-turiżmu. L-għelieqi tax-xaħxieħ aħmar u abjad jattiraw ħafna turisti lejn Waldviertel kull sena. Barra minn hekk, il-"Waldviertler Graumohn" hija ingredjent tradizzjonali komuni fit-tisjir reġjonali. Skont l-Artikolu 194 tat-Trattat dwar il-Funzjonament tal-Unjoni Ewropea, l-Istati Membri huma ħielsa li jagħżlu t-taħlita tal-enerġija tagħhom. Ir-Renju Unit iddeċieda li jippromwovi l-enerġija nukleari u din id-deċiżjoni hija fil-kompetenza nazzjonali tiegħu. Madankollu, meta jintefqu l-flus pubbliċi biex jappoġġaw kumpaniji, il-Kummissjoni għandha d-dmir li tivverifika li dan isir b'konformità mar-regoli tal-UE dwar l-għajnuna mill-Istat. Ir-rwol tagħha huwa li tiżgura li kull għajnuna mill-Istat tkun meħtieġa, proporzjonata u ma twassalx għal distorsjoni tal-kompetizzjoni jew fuq il-kummerċ bejn Stati Membri. Il-Kummissjoni bdiet il-proċedura ta' investigazzjoni formali dwar din il-miżura f'Diċembru 2013, filwaqt li esprimiet dubji dwar il-kompatibbiltà tal-miżura ta' għajnuna mas-suq intern fuq il-bażi tal-informazzjoni li kien hemm f'dak iż-żmien. Id-deċiżjoni tal-ftuħ kellha l-għan li tiżgura li l-istima finali tkun imsejsa sew fuq fatti u analiżi u li tkun qieset il-fehmiet tal-partijiet interessati kollha. Bħala parti mill-proċedura ta' investigazzjoni, il-Kummissjoni rċeviet informazzjoni estensiva u sottomissjonijiet mill-partijiet interessati u mill-awtoritajiet tar-Renju Unit. Dawn l-elementi ġodda, flimkien ma' proċess ta' skrutinju intens u komprensiv imwettaq mill-Kummissjoni, servew ta' informazzjoni għall-evalwazzjoni tal-istess Kummissjoni. B'mod partikolari, l-investigazzjoni wriet li l-għajnuna għandha tindirizza falliment ġenwin tas-suq u b'hekk ixxejjen id-dubji inizjali tal-Kummissjoni. L-investigazzjoni wasslet ukoll għal bidliet sostanzjali fil-livell tal-appoġġ meta mqabbel mal-avviż oriġinali. Fuq din il-bażi, il-Kummissjoni adottat id-deċiżjoni finali dwar din il-miżura fit-8 ta' Ottubru 2014. Hija kkonstatat li l-pjanijiet modifikati tar-Renju Unit biex jappoġġa l-investiment f'impjant tal-enerġija nukleari ġdid f'Hinkley Point C kienu kompatibbli mar-regoli tal-UE dwar l-għajnuna mill-Istat. Il-lista mħejjija minn dan il-Kumitat tan-NU tinkludi lil: persuni fiżiċi jew ġuridiċi, entitajiet, korpi u gruppi assoċjati ma' Al-Qaida; kif ukoll persuni ġuridiċi, entitajiet u korpi proprjetà ta', jew ikkontrollati minn, jew li b'xi mod isostnu lil kwalunkwe minn dawn il-persuni, l-entitajiet, il-korpi u l-gruppi assoċjati. Atti jew attivitajiet li jindikaw li individwu, grupp, impriża, jew entità huma "assoċjati ma'" Al-Qaida, jinkludu: il-parteċipazzjoni fl-iffinanzjar, fl-ippjanar, fl-iffaċilitar, fit-tħejjija jew fit-twettiq ta' atti jew attivitajiet li jsiru minn Al-Qaida jew minn kwalunkwe ċellola, grupp affiljat, grupp li nqata' minnha jew derivat minnha, magħhom, b'isimhom, f'isimhom jew b'appoġġ għalihom; il-forniment, il-bejgħ jew it-trasferiment ta' armi u materjal relatat lil kwalunkwe wieħed minnhom; ir-reklutaġġ għal kwalunkwe wieħed minnhom; jew xi forma oħra ta' appoġġ għall-atti jew l-attivitajiet ta' kwalunkwe wieħed minnhom. Fl-10 ta' Frar 2015 il-Kunsill tas-Sigurtà tan-NU approva ż-żieda ta' Denis Mamadou Gerhard Cuspert fil-lista tal-Kumitat tas-Sanzjonijiet tal-Al-Qaida Meta jrid, huwa jista' jissottometti talba lill-Ombudsperson tan-NU, flimkien ma' kwalunkwe dokumentazzjoni ġustifikattiva, sabiex terġa' tiġi kkunsidrata d-deċiżjoni li tinkludihom fil-lista tan-NU msemmija aktar 'il fuq. Tali talba għandha tintbagħat fl-indirizz li ġej: Għal aktar informazzjoni ara http://www.un.org/sc/committees/1267/delisting.shtml Il-miżuri li ġejjin tar-Regolament (KE) Nru 881/2002 japplikaw għall-individwi u l-entitajiet li jinsabu fl-Anness I: l-iffriżar tal-fondi u tar-riżorsi ekonomiċi kollha tal-individwi u l-entitajiet konċernati, jew li huma proprjetà tagħhom jew miżmuma minnhom, u l-projbizzjoni (fuq kulħadd) li wieħed jagħmel disponibbli fondi u riżorsi ekonomiċi lil kwalunkwe individwu u entità kkonċernati jew għall-benefiċċju tagħhom, sew direttament kif ukoll indirettament (l-Artikoli 2 u 2a); kif ukoll il-projbizzjoni fuq l-għoti, il-bejgħ, il-forniment jew it-trasferiment ta' pariri tekniċi, assistenza jew taħriġ relatati ma' attivitajiet militari lil kwalunkwe individwu u entità kkonċernati, kemm direttament kif ukoll indirettament (l-Artikolu 3). L-Artikolu 7a tar-Regolament (KE) Nru 881/2002 jistipula proċess ta' rieżami fejn jiġu ppreżentati osservazzjonijiet dwar ir-raġunijiet għall-inklużjoni fil-lista minn dawk li jkunu elenkati. L-individwi u l-entitajiet miżjudin fl-Anness I permezz tar-Regolament ta' Implimentazzjoni (UE) 2015/274 jistgħu jagħmlu talba lill-Kummissjoni biex isiru jafu r-raġunijiet għall-inklużjoni tagħhom fil-lista. Din it-talba għandha tintbagħat lil: Tinġibed ukoll l-attenzjoni tal-individwu konċernat għall-possibbiltà li jikkontesta ir-Regolament ta' Implimentazzjoni (UE) 2015/274 quddiem il-Qorti Ġenerali tal-Unjoni Ewropea, skont il-kundizzjonijiet imsemmija fir-raba' u fis-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Biex tinżamm l-ordni, qed tinġibed l-attenzjoni tal-individwi u l-entitajiet inklużi fl-Anness I għall-possibbiltà li jressqu applikazzjoni quddiem l-awtoritajiet kompetenti fl-Istat(i) Membru/i rilevanti, kif elenkati fl-Anness II tar-Regolament (KE) Nru 881/2002, sabiex jiksbu awtorizzazzjoni biex jużaw fondi ffriżati u riżorsi ekonomiċi għal bżonnijiet essenzjali jew pagamenti speċifiċi skont l-Artikolu 2a ta' dak ir-Regolament.
Extracted from C_062_2015.html